hotchpotch/miracl-hf-unified huggingface dataset:
Nigerian presidentti
Nigerian liittotasavallan presidentti () on sekä Nigerian valtionpäämies että hallituksen johtaja (pääministerin virkaa ei Nigeriassa ole). Hän on armeijan ylipäällikkö sekä myös esimerkiksi vahvistaa lait.
Presidentti valitaan neljän vuoden välein suoralla kansanvaalilla. Valittavan presidentin on saatava vähintään neljösosa äänistä ainakin 24:ssä maan 36 osavaltiosta. Yksi henkilö voi olla presidenttinä kahden kauden ajan. Nykyinen presidentti on Muhammadu Buhari.
Jukka-Pekka Vuorinen
Jukka-Pekka Vuorinen (s. 14. marraskuuta 1956 Lempäälä) on suomalainen jääkiekkovaikuttaja.
Vuorinen on toiminut useissa kotimaisissa ja kansainvälisissä urheilun ja erityisesti jääkiekon johtotehtävissä. Hän on tiettävästi virkamiesportaassa korkeimmalla ollut suomalainen muualla kuin Suomessa järjestettyjen olympialaisten paikallisessa järjestelyorganisaatiossa: hän työskenteli Torinon talviolympialaisten jääkiekon lajijohtajana vuosina 2003–2006 Italiassa.
"J-P" Vuorinen on toiminut Suomen Jääkiekkoliiton toimitusjohtajana vuosina 1989–2001. Hänen toimitusjohtaja-aikanaan A-maajoukkue saavutti 12 miesten arvokisamitalia olympialaisissa, MM-kisoissa ja Kanada-cupissa sekä kultaa alle 20-vuotiaiden MM-kisoissa. Vuorisella oli myös vahva panos naiskiekkoilun maajoukkuetoiminnan aloittamisessa ja hän toimi joukkueenjohtajana vuonna 1989, kun Suomen naiset voittivat Saksassa ensimmäisen virallisen IIHF:n Euroopan-mestaruuden. Vuoden 2003 MM-kisoissa Suomessa Vuorinen toimi kisojen pääsihteerinä. Kaikkiaan Vuorinen oli Jääkiekkoliiton palveluksessa 19 vuotta.
Vuorinen on toiminut myös Jääkiekon SM-liiga Oy:n toimitusjohtajana. Hän oli suomalaisen urheilun toistaiseksi rahakkaimman TV-sopimuksen neuvottelija SM-liigan tehdessä viisivuotisen sopimuksen Sanoma Oy:n ja Canal+:n kanssa. Vuorinen oli ensimmäinen jääkiekon Euroopan liigojen yhteistyöorganisaation Hockey Europen puheenjohtaja ja perustajamoottori.
Vuorisen yhtäjaksoinen päätoiminen urheilujohtajaura alkoi jo vuonna 1981, kun hän aloitti Suomen Palloliiton Turun piirin toiminnanjohtajana.
Chadli Amri
Chadli Amri (, s. 14. joulukuuta 1984 Saint-Avold, Ranska) on ranskalais-algerialainen jalkapalloilija, pelipaikaltaan keskikenttälaituri ja laitahyökkääjä. Hän edustaa Saksan Bundesliigassa pelaavaa Kaiserslauternia.
Amri pelasi juniorivuotensa Ranskassa, josta hän siirtyi pelaamaan ammattilaiseksi Saksaan vuonna 2004. Amri pelasi kaksi kautta Saarbrückenissa, josta hän siirtyi Bundesliigassa pelanneeseen Mainziin. Joukkue putosi seuraavalla kaudella 2007–2008 2. Bundesliigaan, josta se nousi takaisin Bundesliigaan kaudella 2009–2010. Amri sai vaihtelevasti peliaikaa ja kävi välillä pelaamassa joukkueen reserveissä alemmalla sarjatasolla.
Toukokuussa 2010 Amri allekirjoitti kolmen vuoden sopimuksen kaudeksi 2010–2011 Bundesliigaan nousseen Kaiserslauternin kanssa.
Amri pelasi ensimmäisen maaottelunsa Guineaa vastaan 2. syyskuuta 2006.
Vitun kova ääni (albumi)
Vitun kova ääni on OG Ikosen ja Liigalaiskan muodostavan Vitun kova ääni -rap-duon huhtikuussa 2010 julkaisema omakustanne cd-r.
Treniota
Treniota (; 1210-1264) oli Liettuan suuriruhtinas vuosina 1263-1264. Treniota oli Mindaugasin sisarenpoika. Vaikka Mindaugas kääntyi kristinuskoon estääkseen liiviläisten ja Saksalaisen ritarikunnan hyökkäykset, Treniota pysyi pakanana. Treniota nousi valtaan sotkeuduttuaan Mindaugasin murhaan, mutta hän oli vallassa vain vuoden ennen kuin hänetkin murhattiin.
Treniota syntyi vuonna 1210. Hän oli Mindaugasin sisaren poika ja hänen isänsä oli mahdollisesti tämän mies Lengvenis. Vuonna 1261 Treniota välitti Mindaugasille žemaitijalaisten avunpyynnön näiden etsiessä liittolaista Saksalaista ritarikuntaa vastaan. Mindaugas lähti sotaan, mikä teki tyhjäksi hänen aiemmin kasteella ja kruunauksella saamansa edut. Syttyneessä sodassa Treniota taisteli ritarikuntaa vastaan lännessä Mindaugasin taistellessa idässä muun muassa Brjanskissa.
Treniotan ja Mindaugasin välit kiristyivät, kun ritarikunta kukisti Liivinmaalla kapinoimaan ryhtyneet kuurit ja semgallit. Mindaugas oli mennyt naimisiin Nalšian ruhtinaan Daumantasin vaimon kanssa ja Treniota yllytti Daumantasin surmaamaan Mindaugasin ja kaksi tämän poikaa vuonna 1263. Surmatyön jälkeen Treniota nousi suuriruhtinaaksi, mutta hän joutui sotaan Vaišvilkasin kanssa. Treniotan murhasi lopulta Mindaugasin entinen palvelija vuonna 1264.
Jens Böhrnsen
Jens Böhrnsen (s. 12. kesäkuuta 1949 Bremen, Länsi-Saksa) on saksalainen sosiaalidemokraattinen poliitikko. Hän on ollut Bremenin osavaltion senaatin puhemies eli osavaltion pääministeri ja Bremenin kaupungin pormestari vuodesta 2005 lähtien ja Saksan virkaatekevä presidentti toukokuusta 2010 kesäkuuhun 2010 asti.
Hän on ammatiltaan lakimies ja toimi vuosina 1978–1995 tuomarina Bremenissä. Vuodesta 1995 lähtien hän on ollut kokoaikainen poliitikko.
Böhrnsen syntyi 12. kesäkuuta 1949 Gröpelingenissä, joka on Bremenin työläiskaupunginosaa. Hänen vanhempansa toimivat aktiivisesti SDP:ssä ja ammattiliitoissa. Hänen isänsä oli Gustav Böhrnsen (alun perin kommunisti mutta kääntyi sosiaalidemokraatiksi), joka oli myös SPD:n poliitikkoja ja toimi puheenjohtajana SPD-ryhmittymässä Bremenin parlamentissa vuosina 1968-1971. Jens Böhrnsen liittyi SPD:hen vuonna 1967. Hän opiskeli lakia Kielin yliopistossa. Hän toimi asessorina Bremenin hallinnossa, sen jälkeen tuomarina 17 vuotta, ennen kuin hänet valittiin Bremenin parlamenttiin (Bürgerschaft).
Kippis kulaus
"Kippis kulaus" on rap-artisti Petri Nygårdin neljäs single hänen neljänneltä studioalbumilta, "Kaikkee pitää olla". Kappaleesta on julkaistu musiikkivideo. Kappaleen on tuottanut MMEN ja siinä on sama biitti, kuin Nygårdin alter egon, Travis Biclen, "Drink It Up" -kappaleella.
Koripallon Oseanian-mestaruuskilpailut
Koripallon Oseanian-mestaruuskilpailut on FIBA Oceanian järjestämä koripallon mestaruusturnaus oseanialaisille maajoukkueille. Lopputurnaus järjestetään nykyisin kahden vuoden välein. Turnaus toimii myös karsintana olympialaisiin ja maailmanmestaruuskilpailuihin. Yleensä kilpailussa ovat olleet mukana vain Australian ja Uuden-Seelannin maajoukkueet.
Messe de Nostre Dame
Messe de Nostre Dame on polyfoninen messu, jonka runoilija, säveltäjä ja kirkonmies Guillaume de Machaut sävelsi ennen vuotta 1365. Kyseessä on vanhin sävelletty täysi messun ordinarium, jolle voidaan nimetä yksittäinen säveltäjä. Messu koostuu "Kyriestä", "Gloriasta", "Credosta", "Sanctuksesta" ja "Agnus Deistä", joita seuraa vielä "Ite missa est".
Messu on neliääninen. Laulajien joukkoon on lisätty kontratenori. Machaut sävelsi teoksensa tuomiokirkolle Reimsissä, jossa oli kaniikkina.
Algerian presidentti
Algerian presidentti on Algerian valtionpäämies, joka valitaan viiden vuoden välein. Presidentti on asevoimien ylipäällikkö ja nimittää pääministerin. Nykyinen presidentti on Abdelaziz Bouteflika vuodesta 1999 lähtien.
Ilmasilta
Ilmasilta on ilmateitse kulkeva logistinen reitti, jonka kautta kuljetetaan materiaalia tai ihmisiä poikkeustilanteissa. Normaalia siviili-ilmailun logistiikkaa ovat reittilennot, charterlennot ja rahtilennot.
Kuuluisia ilmasiltoja ovat olleet
Suomessa toimii useita ilmasilta-nimisiä ilmailu- tai ilmailuhistoriaseuroja, esimerkiksi Lahden ilmasilta, Turun ilmasilta, Joensuun ilmasilta sekä Varjoliittoseura Ilmasilta.
Ilmasilta oli 1960-luvulla käytössä myös MTV:n televisio-ohjelman nimenä, jonka avulla kerättiin varoja pelastushelikopterin hankintaan.
Kazys Grinius
Kazys Grinius (17. joulukuuta 1866, Kazlų Rūda – 4. kesäkuuta 1950, Chicago) oli Liettuan kolmas presidentti muutaman kuukauden ajan vuonna 1926. Hänet syrjäytettiin vuoden 1926 vallankaappauksessa.
Grinius syntyi Selemassa, lähellä Marijampolėn kaupunkia Liettuan ollessa osa Venäjän keisarikuntaa. Hän opiskeli lääketiedettä Moskovan yliopistossa ja valmistui fyysikoksi. Nuorena miehenä hän oli mukana Liettuan poliittisessa toiminnassa ja joutui tämän takia venäläisten viranomaisten vainoamaksi.
Vuonna 1896 hän meni naimisiin Joana Pavalkytėn kanssa. Vuonna 1899 syntyi heidän poikansa Kazys ja 1902 tytär Gražina. Ensimmäisen maailmansodan aikana he asuivat Kislovodskissa. Vaimo ja tytär saivat surmansa vuonna 1918 Puna-armeijan hyökkäyksessä. Heidät haudattiin Kislovodskin hautausmaalle.
Liettuan itsenäistymisen jälkeen 1918 Griniuksesta tuli kansalliskokouksen jäsen ja Liettuan talonpoikien kansallisen liiton jäsen. Hän toimi pääministerinä vuosina 1920–1922. Seimas valitsi hänet presidentiksi vuonna 1926, mutta hän ehti toimia virassa vain puolen vuoden ajan. Hänet syrjäytettiin vallankaappauksessa, jonka toimiinpanijana oli Antanas Smetona.
Grinius kieltäytyi yhteistyessä saksalaisten kanssa, kun Natsi-Saksa oli valloittanut maan 1941. Neuvostoliiton uudelleen vallattua Liettuan vuonna 1944 hän pakeni länteen Yhdysvaltoihin.
Grinius kuoli Chicagossa vuonna 1950 83-vuotiaana. Griniuksen jäännökset haudattiin Liettuaan vuonna 1990, kun Liettua itsenäistyui uudelleen.
Cumbrian ammuskelutapaus
Cumbrian ammuskelutapaus sattui 2. kesäkuuta 2010 Cumbriassa Englannissa. Ammuskelijan jäljiltä jäi 12 kuollutta ja 25 loukkaantunutta.
Ammuskelijaksi epäillään itsensä surmannutta 52-vuotiasta Derrick Birdiä. Silminnäkijöiden mukaan Whitehavenista ammuskelunsa aloittanut Bird ajoi useiden eri kaupunkien läpi ampuen ihmisiä.
Bird oli ampunut suurinta osaa haavoittuneista päähän haulikolla tai pienoiskiväärillä. Hänellä oli lupa kumpaankin aseeseen. Todistajat näkivän Birdin ampuvan uhrejaan autonsa ikkunasta. Rikospaikkoja oli 30. Haulikko ja kiikaritähtäimellä varustettu pienoiskivääri löydettiin Birdin ruumiin läheltä. Yli 100 tutkijaa selvittää kolmituntisen surmajakson tapahtumien kulkua ja ampujan motiiveja.
Kyseessä oli Britannian pahin joukkomurha sitten vuoden 1996 Dunblanen verilöylyn.
Poliisi avasi ammuskelusta huolestuneita ihmisiä varten hätälinjan.
Jonas Staugaitis
Jonas Staugaitis (20. toukokuuta 1868, Vilkaviškis – 18. tammikuuta 1952, Kaunas) oli Liettuan neljäs presidentti muutaman tunnin ajan "de jure" vuoden 1926 vallankaappauksen aikana. Hän hoiti virkaa Seimasin puhemiehenä. Hän luopui presidentin tehtävistä vallankaappauksen jälkeen.
Ammatiltaan Staugaitis oli Varsovan yliopistosta valmistunut lääkäri. Hänet valittiin Seimasiin vuonna 1919. Staugaitis on haudattu Petrašiūnain hautausmaalle, Kaunasiin.
Wassily Hoeffding
Wassily Hoeffding (12. kesäkuuta 1914 Mustamäki, Suomen suuriruhtinaanmaa – 28. helmikuuta 1991 Chapel Hill, Pohjois-Carolina) oli suomalaissyntyinen yhdysvaltalainen tilastotieteilijä. Hänen vanhempansa olivat tanskalaisia. Hän oli ei-parametristen menetelmien keskeinen kehittäjä.
Hoeffding varttui Suomessa, Tanskassa ja Saksassa. Hän suoritti filosofian tohtorin tutkinnon Berliinin yliopistossa vuonna 1940. Hän asui Saksassa toisen maailmansodan ajan, mutta ei-kansalaisena hän välttyi sotapalvelukselta, ja kun ei-kansalaisetkin kutsuttiin aseisiin vuonna 1944, hänet vapautettiin diabeteksen vuoksi. Sodan jälkeen hän muutti New Yorkiin jatkamaan opintojaan ja teki sittemmin opettajan- ja tutkijanuran University of North Carolinassa.
Gérard Buscher
Gérard Buscher (s. 5. marraskuuta 1960 Alger, Ranskan Algeria) on ranskalainen jalkapallovalmentaja ja entinen jalkapalloilija.
Buscher pelasi koko uransa ajan Ranskassa 1970-luvulta 1990-luvun alkuun saakka. Hyökkääjänä pelannut Buscher edusti muun muassa Nicea, Nantesia ja Montpellier’ta.
Buscher aloitti valmentamisen vuonna 2005 ollessaan Nicen väliaikainen valmentaja kaudella 2004–2005. Kahden kuukauden pestin jälkeen hän siirtyi Nicen reservijoukkueen päävalmentajaksi heinäkuussa 2005.
Toukokuussa 2009 Buscher teki alustavasti kauden mittaisen sopimuksen tunisialaisen CS Hammam-Lifin kanssa. Joukkue sijoittui kauden päätteeksi yhdeksänneksi. Buscher lopulta siirtyi kesäkuussa 2010 CA Bizertinin uudeksi päävalmentajaksi.
Helmikuussa 2010 Buscher allekirjoitti tunisialaisen Stade Tunisienin kanssa sopimuksen, jossa hänen tarkoituksena on toimia 1. heinäkuuta 2010 lähtien junioriseuran teknisenä johtajana.
Buscher erotettiin tehtävästään CA Bizertinin valmentajana elokuussa 2010, joukkueen kärsittyä kaksi tappiota peräkkäin. Hän ehti valmentaa joukkuetta kaksi kuukautta.
Joulukuussa 2010 Buscher palkattiin AS Marsan valmentajaksi.
Kasper Lehikoinen
Kasper Lehikoinen (s. 20. huhtikuuta 1992) on suomalainen sulkapalloilija. Hän on voittanut nuorten EM-pronssia kahdesti sekä Euroopan karsinnan nuorten olympialaisiin. Suomen-mestaruuden Lehikoinen on voittanut kaksinpelissä vuonna 2017 ja nelinpelissä vuonna 2014 (parinaan Marko Pyykönen). BC Bluemintonia edustavaa Lehikoista valmentaa Johnny Askevig.
Lehikoinen alkoi pelaamaan sulkapalloa 4-vuotiaana. Hän aloitti 12-vuotiaana yhteistyön henkilökohtaisen valmentajan Johnny Askevigin kanssa.
Huhtikuussa 2009 Lehikoinen voitti 19-vuotiaiden EM-pronssia itseään kaksi vuotta vanhempien seurassa. Helmikuussa 2010 hän edusti Suomea joukkueiden EM-kilpailuissa voittaen neljästä kaksinpelistään kolme. Hän voitti Euroopan karsinnan nuorten olympialaisiin Tanskassa. Hän sai villin kortin Manchesterin EM-kilpailuihin, mutta hävisi ensimmäisen kierroksen ottelunsa. Vuonna 2011 hän saavutti toistamiseen pronssia nuorten EM-kilpailuissa.
Tender Prey
Tender Prey on Nick Cave and the Bad Seedsin viides albumi, joka julkaistiin vuonna 1988. Levyn julkaisi levy-yhtiö Mute Records. Levyn tunnetuin kappale on "The Mercy Seat" joka on kuulunut julkaisustaan lähtien lähes poikkeuksetta Nick Cave and the Bad Seedsin keikkaohjelmistoon.
Antanas Merkys
Antanas Merkys (1. helmikuuta 1887 Bajorai – 5. maaliskuuta 1955 Vladimirin alue) oli Liettuan viimeinen pääministeri vuosina 1939–1940. Presidentti Antanas Smetonan paettua maasta Merkysistä tuli maan "de facto" presidentti vuonna 1940. Merkys teki yhteistyötä Neuvostoliiton kanssa ja luovutti presidenttiyden Liettuan kansanhallituksen perustaneelle Justas Paleckisille. Merkysin yrittäessä paeta maasta hänet vangittiin ja karkotettiin Venäjän sisäosiin. Hän kuoli karkotettuna vuonna 1955.
Merkys opiskeli lakia ja palveli ensimmäisessä maailmansodassa Venäjän armeijassa. Liettuan itsenäistyessä hänestä tuli itsenäistyneen maan puolustusministeri ja myöhemmin hän toimi Liettuan armeijassa. Myöhemmin hän toimi lakimiehenä.
Klaipėdan vallankaappauksen jälkeen Merkysistä tuli Memelin mandaattihallintoalueen komission sihteeri. Vuoden 1926 vallankaappauksen jälkeen hänestä tuli uudelleen puolustusministeri ja vuonna 1927 hänestä tuli Klaipėdan alueen kuvernööri. Saksan vaatimuksesta Merkys luopui kuvernöörin virasta vuonna 1932, jolloin hän palasi uudelleen lakimiehen virkaan. Hän toimi Kaunasin kaupunginjohtajana vuosina 1933–1939. 1936 hänet valittiin Seimasiin ja pääministeri hänestä tuli 17. marraskuuta 1939.
14. kesäkuuta 1940 Neuvostoliiton annettua uhkavaatimuksen Liettualle presidentti Antanas Smetona ehdotti aseellista vastarintaa. Merkys ehdotti uhkavaatimuksen hyväksymistä ja halusi luopua pääministerin tehtävistä, mutta päättikin Neuvostoliiton uhan takia pysyä virassaan. Smetona antoi Merkysille presidentin valtuudet paettuaan Saksaan. Päivää Smetonan poistumisen jälkeen Merkys ilmoitti radiossa ottavansa presidentin valtuudet, vaikka se olikin perustuslain vastaista.
17. kesäkuuta 1940 Merkys hyväksyi Neuvostoliiton vaatimukset ja antoi presidentin ja pääministerin valtuudet Justas Paleckisille. 17. heinäkuuta hän yritti perheensä kanssa paeta Ruotsiin, mutta hänet pidätettiin Riiassa. Hän ja hänen perheensä karkotettiin Saratoviin. Vuonna 1954 Merkys vapautettiin, mutta häneltä kiellettiin paluu Liettuaan. Hän eli Vladimirissa kuolemaansa saakka. Merkys kuoli vuonna 1955 67-vuotiaana. Hänen hautaansa ei ole koskaan löydetty ja näin ollen Kaunasissa on ainoastaan muistomerkki hänestä.
Rachid Belhout
Rachid Belhout (s. 14. kesäkuuta 1944 Sétif, Ranskan Algeria) on algerialais-belgialainen jalkapallovalmentaja.
Belhout opiskeli jalkapallovalmentajaksi Belgiassa, jossa hän myös aloitti valmentajauransa Jeunesse Arlonaisen joukkueessa. Sittemmin Belhout valmensi vuorotellen belgialaisia ja luxemburgilaisia seuroja.
Vuonna 2006 Belhout palasi kotimaahansa valmentamaan kaudeksi ES Sétifiä, mutta sai vuoden 2007 alussa potkut ailahtelevien tulosten myötä Arabian Mestarien liigassa. Belhout siirtyi samantien ASO Chlefiin, jossa ei myöskään menestystä tullut ja hänet erotettiin syyskuussa 2008.
Sittemmin Belhout oli MC El Eulman valmentajana ennen siirtymistään Tunisiaan Olympique de Béjan päävalmentajaksi kaudella 2009–2010. Hän korvasi kauden aloittaneen Khaled Ben Sassin, joka sai potkut heikkojen tulosten vuoksi. Joukkue sijoittui sarjassa seitsemänneksi, mutta sen sijaan voitti Tunisian cupin. Se oli samalla joukkueen historian toinen cup voitto. Belhout jatkoi joukkueen valmentajana alkukauden kaudella 2010–2011.
Joulukuussa 2010 JS Kabylie ilmoitti tehneensä sopimuksen Belhoutin kanssa. Edelliskaudella joukkue sijoittui Algerian pääsarjassa kolmanneksi. Belhoutin alaisuudessa joukkue jäi kuitenkin kauden päätteeksi Algerian pääsarjassa sijalle 12. Belhout onnistui kuitenkin saavuttamaan Algerian cupin voiton kauden päätteeksi.
20. heinäkuuta 2011 Belhout palasi takaisin Tunisiaan allekirjoitettuaan vuoden sopimuksen US Monastirin kanssa. Joulukuussa 2011 hän erosi tehtävistään riitannuttuaan joukkuejohdon kanssa AS Marsalle hävityn ottelun jälkeen. Monastir onnistui voittamaan yhden ottelun kuudesta ottelusta.
Helmikuussa 2012 Belhout siirtyi vuoden sopimuksella valmentamaan kotimaahansa CS Constantinen joukkuetta. Kesäkuun alussa 2012 hän jätti Constantinen ja siirtyi ASO Chlefin päävalmentajaksi.
Vitali Jeremejev
Vitali Mihailovitš Jeremejev () (s. 23. syyskuuta 1975 Öskemen, Kazakstanin SNT, Neuvostoliitto) on kazakstanilainen ammattilaisuransa päättänt jääkiekkomaalivahti.
Jeremejev aloitti jääkiekon kotikaupunkinsa jääkiekkojoukkueessa Torpedo Ust-Kamenogorskissa. Ensimmäistä kertaa hän pelasi silloisessa Venäjän pääsarjassa ssa kaudella 1992–1993. Vuonna 1994 New York Rangers varasi hänet vuoden viimeisellä kierroksella.
Kaudeksi 1994–1995 Jeremejev siirtyi HK Dynamo Moskovaan, jossa hän pelasi kolme kautta. Tuona aikana Venäjän pääsarja muuttui IVY:n mestaruussarjasta superliigaksi. Jeremejev siirtyi vuonna 1997 yhdeksi kaudeksi Torpedo Jaroslavliin, minkä jälkeen hän palasi vielä kahdeksi kaudeksi Moskovan Dynamoon.
Jeremejev siirtyi Pohjois-Amerikkaan vuonna 2000. Hän aloitti Rangersin organisaatiossa farmijoukkueen farmissa ECHL-liigan Charlotte Checkersissä, mutta nousi kauden mittaan farmiin AHL-liigan Hartford Wolf Packiin ja edelleen pääsi pelaamaan Rangersissakin neljä ottelua. Seuraavan kauden hän aloitti jälleen Charlottessa, jossa hän jakoi ajan Jason LaBarberan kanssa. Tämä ei miellyttänyt, ja hän palasi kesken kauden Venäjälle. Jeremejev liitty kesken kauden 2001–2002 jälleen Moskovan Dynamoon, jossa hänen sopimus päättyi kauden 2009–2010 jälkeen. Venäjän superliiga oli ehtinyt muuttua KHL-liigaksi tuona aikana.
Kaudeksi 2010–2011 Jeremejev siirtyi Barys Astanaan. Jeremejev pelasi Astanassa neljä kautta, kunnes päätti pelaajauransa.
Jeremejev on edustanut Kazakstanin jääkiekkomaajoukkuetta useasti. Hän on pelannut C-sarjan MM-kisoissa 1994 ja 1995, B-sarjan MM-kisoissa 1997, 1999 ja 2000, MM-kisoissa 2004 ja 2010, sekä talviolympialaisissa 1998 ja 2006.
Pääluokka
Pääluokka (diateesi, verbigenus) on prdoduktiivinen rakenne, jolla muutetaan verbin tai lauseen argumenttirakennetta ja valenssia. Pääluokka voi olla verbien taivutuskategoria, kuten suomen passiivi "Talo rakenne-ttiin", tai liittorakenne, kuten englannin passiivi "The house was built".
Tunnusmerkitönta pääluokkaa, joka koodaa verbin/lauseen tavallista argumenttirakennetta, kutsutaan aktiiviksi. Muut pääluokat laskevat verbin/lauseen argumenttirakennetta poistamalla tai taka-alaistamalla jonkin argumentin.
Passiivi poistaa tai taka-alaistaa verbin subjektin eli agentin. Passiivirakenteet eroavat siinä koodataanko jokin muu argumentti uudeksi subjektiksi. Englannin passiivi on ns. persoonallinen passiivi, jossa aktiivilauseen objektia käsitellään passiivilauseen subjektina. Suomen passiivi sen sijaan on persoonaton passiivi, jolla ei ole subjektia.
Antipassiivi poistaa tai taka-alaistaa verbin/lauseen objektin.
Refleksiivi ilmaisee, että objekti ja subjekti ovat sama, eli objekti katoaa syntaksista. Suomessa ei ole kieliopillistunutta refleksiivi-pääluokkaa, vaan merkitys ilmaistaa käyttämällä objektina refleksiivipronominia "itseään" tai "itsensä". Myös ei-produktiivisia refleksiiviverbijohdoksia esiintyy, esim. "Hän peseytyi."
Resiprookki ilmaisee, että subjektina olevat kaksi referenttiä tekevät asian toinen toisilleen, eli objekti katoaa syntaksista. Suomessa ei ole kieliopillistunutta resiprookki-pääluokkaa, vaan merkitys ilmaistaa käyttämällä objektina resiprookkipronominia "toisiaan".
Joissakin kielissä, esimerkiksi klassisessa kreikassa, on medium, joka osoittaa tekijän kohdistavan jonkin teon tavalla tai toisella itseensä. Täten se vastaa merkitykseltään monien muiden kielten refleksiiviverbejä.
Barcelonetan metroasema
Barceloneta on Barcelonan metron linjan 4 asema, joka sijaitsee La Barcelonetan kaupunginosassa Ciutat Vellan alueella. Asema on rakennettu Carrer Doctor Aiguader- ja Passeig de Joan de Borbó -katujen risteyksen alle. Se avattiin vuonna 1976 linjan 4 laajennuksen yhteydessä.
Barcelonetan asema on lähin metroyhteys Barcelonan kaupungin toiseksi vilkkaimmalle rautatieasemalle Estació de Françalle. Noin puolen kilometrin päässä toisistaan sijaitsevien asemien välillä ei kuitenkaan ole suoraa vaihtoyhteyttä.
Ciutadella-Vila Olímpican metroasema
Ciutadella-Vila Olímpica on Barcelonan metron linjan 4 asema Sant Martín alueella. Lähistöllä on myös samanniminen Trambesòs-raitiotien linjan 4 pysäkki.
Asema on nimetty läheisen Vila Olímpican kaupunginosan ja aseman vieressä sijaitsevan Parc de la Ciutadellan mukaan. Parc de la Ciutadella on yksi kaupunkialueen merkittävimmistä puistoista ja sen alueella on myös Barcelonan eläintarha.
Ciutadella-Vila Olímpican asema avattiin vuonna 1977. Vuoteen 1982 asti asema tunnettiin läheisen kaupunginosan mukaan nimellä Ribera ja siitä vuoteen 1992 pelkästään nimellä Ciutadella. Asema oli suljettuna vuosien 1991 ja 1992 välillä, kun alueen infrastruktuuria parannettiin vuoden 1992 Barcelonan olympialaisia varten.
Wig-Wam Bam
Wig-Wam Bam on brittiläisen Sweet-yhtyeen syksyllä 1972 julkaistu kappale ja single. Se on yhtyeen ensimmäinen singlen a-puoli, jonka se pääsi itse soittamaan sen jälkeen, kun se oli alkanut tehdä yhteistyötä kappaleenkirjoittajien Nicky Chinnin ja Mike Chapmanin kanssa. Chinnin ja Chapmanin käsialaa oleva kappale edustaa tyyliltään purukumipoppia, mutta on äänimaailmaltaan rajumpi kuin Sweetin aiemmat ”purkkasinglet”.Väistö, Perttunen 2003, s.28. Pohjois-Amerikan markkinoille ”Wig-Wam Bam” julkaistiin vasta vuonna 1974.Väistö, Perttunen 2003, s.137.
Kappaleen sanoitukset ja päähenkilö Hiawatha edustavat yhtyeen tuonaikaista imagoa, jossa ihannoitiin intiaanikulttuuria. Kappaleen julkaisun aikoihin yhtye alkoi kuitenkin hivuttautua niin imagollisesti kuin musiikillisestikin glam rockin suuntaan.Väistö, Perttunen 2003, s.28-29. Singlen b-puolella oleva kappale oli ”New York Connection”, joka totuttuun tapaan oli a-puolen vastaisesti yhtyeen itse kirjoittama ja edusti hard rockia.
”Wig-Wam Bam” oli hitti ympäri Eurooppaa. Yhtyeen kotimaassa Britanniassa se nousi neljänneksi, Suomessa se oli parhaimmillaan kolmantena. Lisäksi se oli listaykkönen ainakin Länsi-Saksassa.
Kappaleesta on tehty useita suomenkielisiä käännösversioita. Ensimmäinen oli Karma-yhtyeen vuonna 1973 julkaisema samanniminen versio. Suomennos oli lähtöisin Vexi Salmen kynästä. Vuonna 1985 samaa käännöstä käytti Alaston lounas ja 1993 Menneisyyden Vangit. Vuonna 1991 ilmestyi Ilkka Vainion sanoittama ja Ripan tykkien esittämä ”Juodaan vaan”.Väistö, Perttunen 2003, s.28-29.
A-puoli
B-puoli
Knowle West Boy
Knowle West Boy on Trickyn kahdeksas studioalbumi ja se julkaistiin vuonna 2008.
David Legwand
David Legwand (s. 17. elokuuta 1980 Detroit, Michigan, Yhdysvallat) on uransa lopettanut yhdysvaltalainen jääkiekkoilija. Hän pelasi keskushyökkääjänä 1136 NHL-ottelua keräten tehopisteet 228+390=618. Nashville Predators varasi Legwandin varausnumerolla 2. Legwand oli Predatorsin seurahistorian ensimmäinen varaus.
Legwand keräsi runsaasti pisteitä junioriliiga OHL:ssä ja hänestä odotettiin jopa vuoden 1998 varaustilaisuuden ykkösvarausta. NHL:ssä pistetehtailu oli varsin hiljaista odotuksiin nähden.
Ashfallin fossiilikenttä
Ashfallin fossiilikenttä on fossiiliesiintymä Yhdysvaltojen Nebraskan osavaltion koillisosassa Antelopen piirikunnassa. Fossiilikenttä syntyi Idahon lounaisosassa sijainneen tulivuoren purkautumisen yhteydessä, ja sen tuhkan peitettyä suuren alueen Nebraskan koillisosasta 12 miljoonaa vuotta sitten. Suurin osa alueen eläimistä luultavasti selvisi varsinaisesta purkauksesta, mutta ne kuolivat myöhemmin tuhkan tuhottua niiden keuhkot. Ensin kuolivat pienimmät eläimet, joiden keuhokapasiteettikin oli pieni. Ehkä 3–5 viikon kuluessa kuolivat suurimmat eli sarvikuonot. Kuolleet eläimet peittyivät hitaasti tuulen kuljettamaan tuhkaan. Suuri osa jäännöksistä on kuolinasennoissaan, vaikka joissakin on merkkejä raadonsyöjien tekemistä vahingoista.
Fossiilikentältä löytyneestä 17 lajista 12 on nisäkkäitä. Maanisäkkäiden fossiloituneita luurankoja on löydetty yli kaksi sataa.
Hevoseläimet
Kamelieläimet
Sarvikuonot
Hirvieläimet
Koiraeläimet
Kilpikonnat
Linnut
Fosforitrikloridi
Fosforitrikloridi (PCl) on fosforin ja kloorin muodostama epäorgaaninen molekyyliyhdiste. Ainetta käytetään pääasiassa orgaanisessa synteesissä.
Fosforitrikloridi on huoneenlämpötilassa väritöntä ja pistävältä haisevaa nestettä. Yhdiste hapettuu suhteellisen helposti, jolloin muodostuu fosforyylikloridia. Fosforitrikloridi on Lewis-emäs ja kykenee muodostamaan kompleksiyhdisteitä Lewis-happojen, kuten booritribromidin tai platina(IV)kloridin kanssa. Vedessä aine hydrolysoituu, jolloin tuotteina muodostuu fosforihapoketta ja suolahappoa.
Fosforitrikloridia voidaan valmistaa suoraan alkuaineistaan niiden seosta kuumentamalla. Teollisuudessa käytetään menetelmää, jossa valkoinen fosfori on liuotettu fosforitrikloridiin ja kloorikaasua johdetaan liuoksen läpi. Muodostuva fosforitrikloridi poistetaan jatkuvatoimisella tislauksella.
Fosforitrikloridia käytetään pääasiassa orgaanisessa kemiassa yhdisteiden synteesiin. Siitä valmistetaan muun muassa glyfosaatin synteesissa tarvittavaa fosfonihappoa, happoklorideja, fosforihapokkeen estereitä, fosforyylikloridia, fosforipentakloridia, tiofosforyylikloridia ja monia muita fosforiyhdisteitä, joita käytetään muun muassa hyönteismyrkkyinä, palamista estävinä aineina ja muovien pehmentiminä.
Fosforitrikloridi on syövyttävää ja voi aiheuttaa vakavia vammoja joutuessaan iholle tai silmiin. Aineen hengittäminen aiheuttaa yskää, hengenahdistusta ja pahoinvointia. Yhdisteen hengittäminen voi johtaa vakavaan keuhkopöhöön ja jopa kuolemaan. Nieltynä fosforitrikloridi aiheuttaa huonovointisuutta ja tajuttomuuden.
HD 9446
HD 9446 on tähti, keltainen kääpiö, joka sijaitsee noin 172 valovuoden päässä Kolmion tähdistössä.
Vuonna 2010 raportoitiin vähintään kahden planeetan kiertävän HD 9446 -tähteä. Ulompi planeetta on massiivinen ja sisempi kevyempi. Planeetat ovat HD 9446 b ja HD 9446 c.
Antebelluminbulldoggi
Antebelluminbulldoggi eli "altamahanplantaasikoira" on amerikkalainen koirarotu, joka jalostettiin Altamaha-joen laaksossa, Kaakkois-Georgiassa. Rotu on melko harvinainen eikä koiria ole kuin todennäköisesti noin 100. Roturekisteri on "Animal Research Foundation" Quinlanissa, Teksasissa.
Antebelluminbulldoggin pää on suurempi ja vankempi kuin muilla bulldoggeilla, vaikka koira onkin selvästi bulldoggi-tyyppinen. Se on vahva, hyvin kehittynyt ja lihaksikas rotu. Urokset painavat 36-68 kiloa ja ovat 63-76 cm korkeita, nartut vastaavasti 31-45-kiloisina pienempiä. Korvat ja häntä ovat luonnolliset eikä niitä typistetä. Karvapeite on lyhyttä ja sileää. Väritys on valkoinen joko brindlein tai ruskein merkein tai mustin läiskin.
Antebelluminbulldoggia kuvataan älykkääksi, velvollisuudentuntoiseksi ja vastuulliseksi jolla on vaikuttavat kyvyt perheen ja omaisuuden vahdiksi olematta kuitenkaan aggressiivinen muuten kuin niitä puolustaessaan. Se on ystävällinen ja rentoutunut kunnes tulee aika suojella sen omia. Antebelluminbulldoggi tunnetaan hellästä luonteestaan pieniä lapsia kohtaan.
Maxwellin perhe jalosti rodun Darienissa Georgiassa tiukkojen Animal Research Foundation'n antamien ohjeiden mukaan luodakseen uudelleen valkoisen bulldoggin joka toimi metsurien ja riisiviljelmien omistajien apurina Altamaha-joen laaksossa. Antebellum-jakson aikana suuret riisipellot ympäröivät jokilaaksoa. Rotu on pysyvä yritys uudelleen luoda ja suojella Kaakkois-Georgian "altamahanplantaasikoiraa".
Vaikka siniset silmät ovat yleisiä, muita tauteja ei tunneta.
Gabriel Lagus
Wilhelm Gabriel Lagus (7. huhtikuuta 1837 Helsinki – 18. kesäkuuta 1896 Hyvinkää) oli suomalainen lyseon rehtori, kirjailija ja valtiopäivämies.
Laguksen vanhemmat olivat professori, kanslianeuvos Wilhelm Gabriel Lagus ja Hedvig Maria af Tengström. Hän pääsi ylioppilaaksi 1855 ja opiskeli Helsingin yliopistossa valmistuen filosofian kandidaatiksi 1858 sekä maisteriksi, lisensisaatiksi ja tohtoriksi 1860. Lagus toimi Viipurin ruotsalaisen lyseon kreikan ja latinan kielen lehtorina 1874–1891 ja hän oli myös koulun rehtorina.
Lagus kuoli kesäkuussa 1896 kesäasunnollaan Hyvinkäällä.
Lagus oli naimisissa kaksi kertaa:
HD 142
HD 142 on tähti noin 84 valovuoden päässä Feeniksin tähdistössä. Sen näennäinen magnitudi (V) on 5,7. Vuonna 1894 tähdeltä löydettiin kumppani, joten kyseessä on kaksoistähtijärjestelmä.
Vuonna 2001 raportoitiin, että HD 142 -tähteä kiertää eksoplaneetta, jonka kiertoaika on juuri alle vuoden.
HD 2039
HD 2039 on G-luokan tähti, joka sijaitsee Feeniksin tähdistössä arviolta 330 valovuoden päässä Auringosta.
HD 2039 -tähden näennäinen magnitudi (V) on 9,01. Vuonna 2002 havaittiin eksoplaneetan (HD 2039 b) kiertävän tähteä. Planeetta on arviolta neljä kertaa niin suuri kuin Jupiter. Kyseessä oli sadas löydetty eksoplaneetta.
ABC (kappale)
ABC on The Jackson 5 -yhtyeen kappale, joka julkaistiin singlenä "ABC"-albumilta vuonna 1970. Kappale on järjestyksessään toinen, joka nousi listaykköseksi Billboard Hot 100 -listalla.
Mahmoud Ouertani
Mahmoud Ouertani on tunisialainen jalkapallovalmentaja.
Ouertani aloitteli valmentamisen 1980-luvun alussa Tunisian alasarjoissa ja oli muun muassa ES Hammam-Soussen valmentajana kaudella 1981–1982. Sittemmin hän pääsi valmentamaan ensimmäistä kertaa pääsarjaan kaudella 1996–1997, kun CA Bizertin palkkasi Ouertanin Youssef Zouaouin tilalle. Joukkue sijoittui kauden päätteeksi neljänneksi.
Kaudella 2001–2002 Ouertani palkattiin CS Hammam-Lifin valmentajaksi loppukaudeksi ja joukkue sijoittui pääsarjassa viidenneksi. Hän sai jatkaa myös seuraavalla kaudella päävalmentajana, mutta sai potkut kauden alussa. Ouertani oli myös CA Bizertinin valmentajana kaudella 2004–2005, josta tuli edellisen seuran tapaan potkut kauden alussa. Muutama vuosi myöhemmin hän korvasi Mohamed Koukin Olympique de Béjan valmentajana kaudella 2007–2008, jolloin Ouertani onnistui säilyttämään putoamisvaaraassa olleen seuran pääsarjassa. Hän jatkoi myös seuraavalla kaudella päävalmentajana, mutta erosi tehtävästään joulukuussa 2008 heikkojen tulosten vuoksi.
Maaliskuussa 2009 Ouertani korvasti Farid Ben Belgacemin Stade Tunisienin valmentajana. Kauden päätyttyä hän siirtyi joukkueen johtotehtäviin, mutta erosi kauden 2009–2010 päätteeksi.
Springbok Radio
Springbok Radio on vuosina 1950–1985 toiminut Etelä-Afrikan ensimmäinen kaupallinen radiokanava. Kanava esitti ohjelmistoa englanniksi ja afrikaansiksi. Kanava toimi Etelä-Afrikan julkisen palvelun yleisradioyhtiön South African Broadcasting Corporationin alaisuudessa.
HAT-P-7
HAT-P-7 on F-luokan tähti, joka sijaitsee Joutsenen tähdistössä noin 1 044 valovuoden päässä. Sen näennäinen magnitudi (V) on 10,46, eikä se ole paljain silmin nähtävissä. Tähteä kiertää eksoplaneetta HAT-P-7b.
2685 Masursky
2685 Masursky on päävyöhykkeen asteroidi, jonka Edward L. G. Bowell löysi vuonna 1981. Se on nimetty Harold Masurskyn mukaan. Ennen nimeämistään pikkuplaneetta tunnettiin tunnuksella 1981 JN. Cassini-avaruusluotain lensi asteroidin ohi 1,6 miljoonan kilometrin etäisyydeltä 23. tammikuuta 2000. Asteroidin läpimitaksi kyettiin määrittämään noin 15–20 kilometriä.
2685 Masursky lukeutuu S-tyypin asteroidien Eunomia-ryhmään.
Kulta Katriina
Kulta Katriina on Meiran kahvimerkki. Perinteisen Kulta Katriinan paahtoaste on vaalea. Kulta Katriinaa on valmistettu jo vuodesta 1937, ja se on Suomen toiseksi suosituin kahvi. Kulta Katriinaa saa myös tummapaahtoisena, luomuna, pikakahvina ja premium-kahvina.
B. F. Salonen
Birger Ferdinand Salonen (sukunimi aik. "Savander"; 26. huhtikuuta 1849 Savonlinna – 23. maaliskuuta 1881 Jyväskylä) oli suomalainen opettaja ja oppikirjojen tekijä. Hän käytti nimimerkkejä "B.F.S.", "bs" ja "Morjentin".
Salosen vanhemmat olivat filosofian maisteri, kollega Karl Gabriel Savander ja Klara Salonius. Hän pääsi ylioppilaaksi Kuopion lukiosta 1866 ja opiskeli Helsingin yliopistossa valmistuen filosofian kandidaatiksi ja maisteriksi 1873. Salonen toimi opettajana Kuopiossa, Porissa ja Helsingissä vuosina 1874–1878.
Osaatko kotiin, Muumipeikko?
Osaatko kotiin, Muumipeikko? on Harald Sonessonin kirjoittama, vuonna 1998 ilmestynyt lapsille suunnattu kuvakirja, joka perustuu Tove Janssonin Muumi-hahmoihin.
Kirjassa Muumipeikko lähtee Nuuskamuikkusen perään, kun hän lähti pois retkelleen ja kohtaa monia haasteita. Nuuskamuikkunen tietää kaiken siitä, kuinka elää luonnossa eksymättä koskaan. Se vaikuttaa niin helpolta, kun hän on läsnä. Mutta kun Muumipeikon pitää itse löytää kotiin, hän huomaa ettei se olekaan niin yksinkertaista.
Mercedes-Benz E-sarja (W212)
Mercedes-Benz W212 on Mercedes-Benz E-sarjan kuudes sukupolvi, jota on valmistettu vuosina 2009-2015. W212 valmistettiin Saksassa. Vuonna 2013 E-sarjan Mercedes-Benz sai faceliftin.Vuonna 2016 sen korvasi W213
Turvatekniikasta ja mukavuusvarustelusta mallin vakiovarusteina ovat ESC, ABS-jarrut ja yhteensä 12 turvallisuusjärjestelmää.
Esimerkiksi 250 CDI (2,143 litran dieselmoottori) tuottaa 205 hevosvoimaa (150 kW) ja 500 newtonmetrin vääntömomentin n. 5,5 litran (diesel) keskikulutuksella 100 kilometrillä.
2,2l R4: 200 CDI, 220 CDI, 250 CDI
Timo Kulonen
Timo Kulonen (s. 1. marraskuuta 1967 Forssa) on suomalainen kilpauransa päättänyt jääkiekkopuolustaja. Rightilta pelannut Kulonen pelasi 305 SM-liigaottelua tehden niissä tehot 31+80=111. Jäähyminuutteja tuli 176.
Kulonen on Forssan Palloseuran kasvatti. Hän siirtyi sen I-divisioonajoukkueesta kaudeksi 1986–1987 Kalevan Palloon, joka oli noussut edellisenä keväänä SM-liigaan. Kulonen siirtyi sinne joukkuetoverinsa Mikko Laaksosen kanssa. Kokematon nuorten maajoukkuekaksikko hankittiin halvalla joukkueeseen satsaamaan tulevaisuuteen. Minnesota North Stars varasi Kulosen numerolla 130 kesällä . Kaudella 1987–1988 hän oli KalPan tehokkain puolustaja tehoilla 7+15=22. Kulonen pelasi KalPassa kevääseen 1990 asti. Hän teki kausina 1988–1989, 1989–1990 sekä kaudella 1991–1992 Rauman Lukossa 25 pistettä, joka on hänen henkilökohtainen yhden kauden piste-ennätys SM-liigassa.
Kaudeksi 1990–1991 Kulonen siirtyi KalPasta HPK:on. Hän pelasi siellä yhden kauden ja voitti SM-pronssia. Kulonen jatkoi HPK:sta kaudeksi 1991–1992 Rauman Lukkoon, jossa hän pelasi kevääseen 1994 saakka. Tuona keväänä Kulonen voitti myös SM-pronssia. Kausi 1994–1995 hänellä kului SM-liigan nousijajoukkue TuTossa.
Kulonen siirtyi kaudeksi 1995–1996 Ranskan Ligue Magnusin HC Brestin riveihin. Hän pelasi siellä pitkään vuodet 1995–2004. Välissä oli vain kausi 1997–1998 Saksan kolmanneksi korkeimmalla sarjatasolla SC Bietigheim-Bissingenin joukkueessa. Kulonen oli voittamassa Ranskan mestaruutta vuosina 1996 ja 1997. Vuodet 1998–2002 HC Brest pelasi Ranskan I- ja II-divisioonassa.
Kulonen palasi kaudeksi 2004–2005 Suomeen ja siirtyi Suomi-sarjajoukkue Lauttakylän Lujan riveihin. Joukkue putosi keväällä 2005 II-divisioonaan, mutta Kulonen oli nostamassa sitä takaisin Suomi-sarjaan keväällä 2007. Kaudeksi 2007–08 Kulonen palasi kasvattajaseuraansa Forssan Palloseuraan pelaamaan Suomi-sarjaa. Hän lopetti uransa 40-vuotiaana keväällä 2008.
Kulonen pelasi alle 20-vuotiaiden MM-kilpailuissa vuosina 1986 ja 1987, jolloin hän voitti maailmanmestaruuden. Kulonen pelasi myös alle 18-vuotiaiden EM-kilpailuissa 1985.
Kulosen isoveli Kari "Kanni" Kulonen (1964–1990) oli menestyksekkään mutta rikkonaisen uran tehnyt koripalloilija joka muun muassa pelasi 51 maaottelua. Ikätoverien mukaan Timo oli veljeksistä suurempi lahjakkuus koripallossa ja Kari jääkiekossa.
Siviiliammatiltaan Kulonen on sitoja.
Pozzo della Chiana
Pozzo della Chiana on kylä ("frazione") Foiano della Chianan kunnassa Arezzon maakunnassa Toscanan alueella Italiassa. Kylässä on 774 asukasta ja se sijaitsee 312 metrin korkeudella merenpinnasta. Kunnan keskustaajamaan on matkaa neljä ja puoli kilometriä.
Promoa huudeilles
Promoa huudeilles on rap-duo Hannibalin & Sopan vuonna 2005 julkaisema omakustanne EP.
Entelodon
Entelodon on sukupuuttoon kuollut sorkkaeläinten suku. Se eli Euraasiassa myöhäiseltä eoseeniltä varhaiselle oligoseenille. "Entelodon" kasvoi 2,1 metrin korkuiseksi, 3 metrin pituiseksi ja painoi noin tonnin.
Vaikka "Entelodonista" puhutaan usein sikana, se oli vain niiden etäinen sukulainen.
"Entelodon" oli kaikkiruokainen. Se söi kaikkea eloperäistä: hedelmiä, raatoja, pähkinöitä, juuria, köynnöksiä ja erilaisia eläimiä - jopa omia lajitovereitaan. 
"Entelodon" viihtyi keitailla ja lähteillä, jonne muut eläimet kokoontuivat juomaan. "Entelodonilla" oli vahvat leuat, ja löydetyt katkenneet hampaat viittaavat siihen, että "Entelodon" olisi pystynyt murskaamaan luita.
"Entelodon" oli myös hyvin nopea.
"Entelodonin" fossiilit ovat hyvin yleisiä, ja niitä on löydetty Pohjois-Amerikasta satoja.
Joidenkin yksilöiden fossiileissa oli merkittäviä vammoja, jotka oli voinut aiheuttaa vain toinen "Entelodon". Vammoja olivat esimerkiksi murskautuneet poskiluut, puremat ja pään haavat, jotka ovat luultavasti syntyneet kahden "Entelodon"-uroksen reviiri- tai kosiotappelussa. 
Entelodon esiintyy muun muassa BBC:n ohjelman "Matkalla muinaisten petojen kanssa" kolmannessa osassa.
Jaakko Päivärinta
Jakob (Jaakko) Haniel Päivärinta (sukunimi vuoteen 1877 "Swan"; 23. lokakuuta 1847 Purmo – 6. heinäkuuta 1902 Lammi) oli suomalainen rovasti, valtiopäivämies, opettaja ja kirjailija.
Päivärinnan vanhemmat olivat Purmon kappalainen Edward Swan ja Charlotta Wegelius. Isä kuoli 1849 Jaakon ollessa vasta kaksivuotias. Päivärinta pääsi ylioppilaaksi Vaasan lukiosta 1866 ja valmistui filosofian kandidaatiksi 1873. Hänet vihittiin papiksi 1879. Päivärinta suoritti vielä pastoraalitutkinnot 1882 ja 1885 sekä kasvatusopin tutkinnon 1886. Hän toimi aluksi opettajana eri kouluissa, viimeksi hän oli Mikkelin lyseon uskonnon ja suomenkielen lehtorina 1887–1894. Päivärinta oli sitten vuodesta 1894 lähtien Lammin kirkkoherrana. Hän sai rovastin arvon 1899. Päivärinta oli myös mukana säätyvaltiopäivillä papiston edustajana 1897, 1899 ja 1900.
Suomalaisuusaatteen kannattajna tunnettu Päivärinta toimitti "Kansankirjasto"-nimistä kirjasarjaa, Kirkollinen kuukausilehti-aikakauskirjaa sekä Mikkelissä asuessaan vuosina 1889–1892 ilmestynyttä nuorsuomalaisten Suomi-sanomalehteä ja sen seuraajaksi 1893 perustettua Mikkeli-lehteä. Päivärinta toimi myös 1890 perustetun Mikkelin työväenyhdistyksen puheenjohtajana 1891-1893 sekä 1892 perustetun "Mikkelin läänin kotimaanteollisuuden seuran" puheenjohtajana.
Tuleva kirjailija Anni Swan asui vuosina 1890–1892 setänsä Jaakko Päivärinnan perheen luona käydessään Mikkelin tyttökoulua. Hän oli vielä perheen kotiopettajana kesällä 1895 Lammilla.
Jaakko Päivärinta oli naimisissa vuodesta 1882 Sigrid Augusta Teodora Cederbergin kanssa. Heillä oli kuusi lasta.
Vantaan Lentopallo
Vantaan Lentopallo, lyhenne VanLe, on vantaalainen lentopalloseura. Se perustettiin vuonna 1987 jatkamaan Etelä-Vantaan Urheilijoiden viitoittamalla tiellä lentopallon parissa. Seura tunnetaan aktiivisesta junorioritoiminnastaan ja VanLe onkin pääjärjestäjänä kansainvälisessä Baltic Sea Junior-turnauksessa. Vaikka junoioritoiminta onkin VanLe:n päätoimialaa, on sillä silti myös miehissä neljä joukkuetta ja naisissa yksi. Miesten joukkueet pelaavat 2-sarjassa, 3-sarjassa, 5-sarjassa ja kuntosarjassa ja naisten edustusjoukkue pelaa 3-sarjassa.
Seuralla on joukkue myös istumalentopallossa, josta parhaat saavutukset ovat naisten puolelta kaksi SM-pronssia ja miehissä 1-sarjan voitto.
Niko Vainio (jääkiekkoilija)
Niko Vainio (s. 24. tammikuuta 1985 Helsinki) on suomalainen entinen jääkiekkopuolustaja. Jatkoaika.com -sivuston, yhteydessä tehdyn analyysin mukaan hän oli pelityyliltään puolustava puolustaja, joka käytti isoa kokoaan hyväkseen ja oli kokoisekseen kohtuullisen hyvä luistelija. Tuolloisessa varaustilaisuudessa Dallas Stars varasi Vainion 259. pelaajana. Hänen ammattilaisuransa jäi lopulta vain yhden SM-liigaottelun mittaiseksi, kun selkävaivat pakottivat Vainion lopettamaan pelaajauransa vain 20-vuotiaana Porin Ässissä kaudella 2005–2006.
Vainio aloitti jääkiekkoilun omien sanojensa mukaan 7-vuotiaana Oulunkylän Kiekko-Kerhossa. Hänen varsinainen kasvattajaseuransa on kuitenkin Jokerit. Vainio pelasi juniorina myös hyökkääjänä. Dallas Stars varasi hänet numerolla 259 kesällä . Vainio voitti Jokereiden B-nuorissa SM-kultaa vuosina 2002 ja SM-hopeaa 2001. A-nuorissa hän voitti SM-hopeaa vuonna 2003. Vainio kärsi kaudella 2003–2004 selkävaivoista ja pelasi Jokereiden A-nuorissa vain 17 ottelua.
OHL-joukkue Peterborough Petes varasi Vainion 44. pelaajana . Hän siirtyi joukkueeseen kaudeksi 2004–2005. Selkävaivat kuitenkin jatkuivat sielläkin ja Vainio pelasi OHL:ssä vain 11 ottelua. Hän siirtyi try-outille Porin Ässiin vuonna 2005 ja sai sopimuksen kaudeksi 2005–2006. Hän pelasi ensimmäisen SM-liigaottelunsa 15. syyskuuta 2005, joka oli kauden avauskierroksen ottelu. Peli jäi Vainiolle myös uran viimeiseksi, kun hänen selkävaivansa uusiutuivat. Lääkäreiden suosituksesta Vainio lopetti uransa vain 20-vuotiaana lokakuussa.
Vainio pelasi alle 18-vuotiaiden MM-kisoissa vuonna 2003. Hän pelasi urallaan yhteensä kaksi nuorten maaottelua ja 42 poikien maaottelua.
Vainio kävi Mäkelänrinteen lukion.
Aikuiskasvatus (lehti)
Aikuiskasvatus on vuonna 1981 perustettu tieteellinen aikakauslehti, jota julkaisevat yhdessä Aikuiskasvatuksen tutkimusseura (ATS) ja Kansanvalistusseura (KVS). Lehdessä julkaistaan tiedeartikkeleita aikuiskasvatuksen tieteenalalta sekä muita aikuiskasvatustutkimukseen, aikuiskoulutuspolitiikkaan ja aikuiskasvatuksen käytäntöihin liittyviä tekstejä. Näiden lisäksi lehdessä julkaistaan puheenvuoroja ja kirja-arvioita. Tiedeartikkelit käyvät läpi referee-käytännön.
"Aikuiskasvatus" ilmestyy neljä kertaa vuodessa noin 80-sivuisena. Painosmäärä on 1 500.
"Aikuiskasvatuksen" päätoimittajana on Heikki Silvennoinen ja toimituspäällikkönä Terhi Kouvo. Lehdellä on toimituskunta, joka käsittelee lehteen tarjotut käsikirjoitukset. 
Lehden päätoimittajat vuodesta 1981 alkaen:
Kemmuru EP
Kemmuru EP on rap-yhtye Kemmurun vuonna 2003 julkaistu EP. Se julkaistiin ennen, kuin yhtyeeseen oli liittynyt DJ J-Laini ja sen julkaisi Hella Records.
HD 5388
HD 5388 on F-tyypin tähti, joka sijaitsee arviolta 175 valovuoden päässä Feeniksin tähdistössä. Se kuuluu pääsarjaan, ja sen näennäinen magnitudi (V) on 6,73. Vuonna 2009 havaittiin planeetan, kaasujättiläisen, kiertävän tähteä.
Daniel Diges
Daniel Diges (Alcalá de Henares, Madrid 17. tammikuuta 1981) on espanjalainen näyttelijä ja laulaja. Hän edusti Espanjaa Eurovision laulukilpailussa 2010.
Diges on esiintynyt monissa televisiosarjoissa, kuten sarjoissa "Megatrix Club", "Anna ja seitsemän", "Keskussairaala" ja "Ei kukaan voi elää täällä (Naapureina Madridissa)" sekä ohjelmassa "Max Clan"(2003–2004), jonka nimihenkilö Maxia hän näytteli. Digesin roolituksiin kuuluvat myös esimerkiksi musikaalit "High School Musical - Troyn peli" sekä " Mamma Mia! ".
Diges edusti Espanjaa Eurovision laulukilpailussa 2010 kappaleella ”Algo pequeñito”. Hän esiintyi finaalilähetyksen toisena. Digesin esitykseen hyppäsi lukuisista urheilukilpailutempauksista tunnettu häirikkö Jimmy Jump, joka ehti olla lavalla noin kaksikymmentä sekuntia ennen kuin turvamiehet ajoivat hänet ulos. Diges ja hänen taustatanssijansa kuitenkin jatkoivat esitystä ikään kuin mitään ei olisi tapahtunut. Euroopan yleisradioliitto antoi kuitenkin Espanjalle luvan esittää kappaleensa uudelleen viimeisenä esiintyneen Tanskan jälkeen. Espanja sijoittui lopulta viidenneksitoista 68 pisteellä.
LHS 292
LHS 292 on punainen kääpiö Sekstantin tähdistössä. Se ei ole nähtävissä paljain silmin, vaikka sijaitsee suhteellisen lähellä Aurinkoa, noin 14,8 valovuoden päässä. Se kuuluu flare-muuttujiin. Näennäinen magnitudi (V) on 15,60.
Tuubakonsertto (Aho)
Kalevi Aho sävelsi konserttonsa tuuballe ja orkesterille vuosina 2000–2001 Harri Lidslen aloitteesta. Teos on kolmiosainen ja kestää noin 30 minuuttia. Sen kantaesitys järjestettiin 10. elokuuta 2001 Kansainvälisessä tuuba- ja baritonitorvikongressissa Lahdessa. Solistina toimi Lidsle, jota säesti Osmo Vänskän johtama Sinfonia Lahti.
Konserton on levyttänyt Øystein Baadsvik Mats Rondinin johtaman Norrköpingin sinfoniaorkesterin kanssa BIS-levymerkin levylle (BIS-CD-1574), jolla kuullaan myös Ahon kontrafagottikonsertto.
Seututie 209
Seututie 209 on 5,4 kilometriä pitkä seututie Satakunnan maakunnassa. Seututie 209 alkaa Kiukaisten kirkonkylältä yhdystieltä 2194 ja johtaa kantatien 43 risteyksen kautta Panelian kylään yhdystielle 2172. Tie kulkee Euran kunnassa. Tien nimi on Kiukaisten ja kantatien 43 välillä "Yhdystie" ja kantatien 43 ja Panelian välillä "Mykorantie". Tien nopeusrajoitus on 80 km/h tai alempi.
Vega (kunta)
Vega on Nordlandin läänissä, Norjassa, sijaitseva hieman yli tuhannen asukkaan kunta, joka koostuu noin 6 500 pienestä saaresta. Vegan saariston pääsaari on Vega, jonka mukaan myös kunta on nimetty. Saaristossa on ollut asutusta jo kivikaudelta asti, mikä tekee siitä yhden Pohjois-Norjan vanhimmista asutuksista. Tammikuussa 2013 tehdyn väestönlaskennan mukaan Vegan kunnassa oli 1 238 asukasta. Vuodesta 2004 Vegan saaristo on kuulunut UNESCOn maailmanperintökohteisiin.
Meri-ilmaston ansiosta saaristossa viihtyy 210 eri lintulajia, sekä 10 eri orkidealajia.
Nefilim
Nefilit (hepreaksi נְפִילִים "langenneet" tai "pudonneet") ovat isokokoisia olentoja jotka esiintyvät Raamatun alkutekstissä, erityisesti Genesiksessä ja Numerissa. Myös muista Raamatun teksteistä löytyy viitteitä nefileihin. Käännöksissä heitä kutsutaan usein jättiläisiksi.
Targum Jonathanin teorian mukaan nefilit olivat grigoreitten sekä naispuolisten ihmisten risteytyksiä.
Channel Four
Channel Four on suomalainen tanssiorkesteri.
Suomen punaisen kaartin Ruotsin pataljoona
Suomen punaisen kaartin Ruotsin pataljoona (eli SPKRP) oli sosialistien Ruotsissa 1918 perustama aseellinen, vapaaehtoisista muodostettu joukko-osasto, jonka tarkoituksena oli valmistella hyökkäystä Ruotsista Pohjois-Suomen alueelle. Pataljoonalla oli oma ohjesääntö ja myös erillinen sotilaallinen päiväkäsky, jossa määriteltiin joukko-osaston tavoitteet.
Pataljoonan esikuntaan kuului seuraavia, salanimiä käyttäneitä, mutta myöhemmin tunnistettuja henkilöitä: komentaja "Mäntymäki" (Jussi Railo), suomalainen apulainen "Heino" (Mauno Heimo), ruotsalainen apulainen "Fredriksson" (Henrik Johan Paulin), adjutantti "Korpela" (Yrjö Karppanen), taloudenhoitaja "Vinter" (Herman Hurmevaara), apulaistaloudenhoitaja "Bohlin" (nimeä ei tiedetä), instruktöri eli sotilasohjaaja "Kivi" (jääkäri Heikki Feodor Repo) ja terveysasiamies "Feld" (nimeä ei tiedetä).
Osastoon kuuluvia harjoitteli Luulajassa, Malmivaarassa, Jällivaarassa ja Kiirunassa sekä Seittenkarissa. Pataljoonan komentajana toimi 1919–1920 Jussi Railo. Sen toiminta hiipui vuoteen 1921 mennessä, kun Ruotsin valtiollinen poliisi oli paljastanut organisaation ja sen hyökkäyksen valmistelun.
Sine Ira
Sine Ira on kotkalainen rap-yhtye, jonka muodostavat KG ja LL.
Sine Ira on perustettu vuonna 2003. Vuonna 2006 se solmi levytyssopimuksen Löyly-Viihteen kanssa. Sine Ira vaihtoi kuitenkin levy-yhtiön Yellowmic Recordsiin syksyllä 2008. Yhtyeen debyyttialbumi "KG & LL" julkaistiin 19. toukokuuta 2010.
KG &amp; LL
KG & LL on kotkalaisen rap-yhtye Sine Iran debyyttialbumi, joka julkaistiin 19. toukokuuta 2010. Albumin julkaisi Yellowmic Records -levy-yhtiö ja sen vastaavana tuottajana toimi Pyhimys, joka myös vierailee levyllä nimellä "Michael J. Fix". Albumin nimi tulee yhtyeen jäsenten Kenneth G ja Llapsi (Liikkuva Lapsi) nimikirjaimista.